sagorsarker/bangla-wikipedia huggingface dataset:
নূরুল ইসলাম (বীর বিক্রম)

শহীদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
নূরুল ইসলামের জন্ম যশোর জেলার চৌগাছা উপজেলার ফুলসারা ইউনিয়নের চান্দা আফড়া গ্রামে। চার ভাইবোনের মধ্যে নূরুল ইসলাম ছিলেন তৃতীয়। তার বাবার নাম শফিউল্লাহ মিয়া এবং মায়ের নাম হায়াতুননেছা। তার স্ত্রীর নাম আনোয়ারা বেগম। তার এক মেয়ে। 
পাকিস্তান সেনাবাহিনীর নবীন সৈনিক ছিলেন নূরুল ইসলাম। ১৯৭১ সালের মার্চে ছুটিতে থাকা অবস্থায় মুক্তিযুদ্ধ শুরু হলে যুদ্ধে যোগ দেন। প্রতিরোধ যুদ্ধ শেষে ভারতে যান। পরে যুদ্ধ করেন ৮ নম্বর সেক্টরের বয়রা সাব-সেক্টরে।
১৯৭১ সালের ৯ আগস্ট যশোর জেলার চৌগাছা উপজেলার বর্নীতে ছিলো সীমান্ত বিওপি। ১৯৭১ সালে সেখানে ছিল প্রায় ৭৫-৮০ জন পাকিস্তানি সেনা। একদল রাজাকারও তাদের সঙ্গে ছিল। ৯ আগস্ট বয়রা সাব-সেক্টরের সাব-সেক্টর কমান্ডার খন্দকার নাজমুল হুদার (বীর বিক্রম) নেতৃত্বে একদল মুক্তিযোদ্ধা বর্নী সীমান্ত বিওপিতে আক্রমণ করেন। কয়েক ঘণ্টা ধরে সেখানে যুদ্ধ হয়। মুক্তিযোদ্ধাদের আক্রমণে পাকিস্তানি সেনা ও রাজাকার মিলে ১৪-১৫ জন নিহত হয়। যুদ্ধের একপর্যায়ে পাকিস্তানি সেনা ও রাজাকাররা লাশ ও অনেক অস্ত্রশস্ত্র ফেলে সেখান থেকে পালিয়ে যায়। এরপর খন্দকার নাজমুল হুদার নেতৃত্বে মুক্তিযোদ্ধারা অস্ত্রশস্ত্রগুলো সংগ্রহ করে নিজ ঘাঁটিতে নিয়ে যান। তার নির্দেশ পেয়ে নূরুল ইসলামের সহযোদ্ধারা সেগুলো সংগ্রহ করে নিজ ঘাঁটিতে পাঠাতে থাকেন। সেখানে ছিল একটি খাল। তার পূর্ব পারে ছিলেন অধিনায়কসহ কয়েকজন মুক্তিযোদ্ধা। তাদের মধ্যে নূরুল ইসলামও ছিলেন। বাকি মুক্তিযোদ্ধারা ছিলেন খালের পশ্চিম পারে। এমন সময় পাকিস্তান সেনাবাহিনীর নতুন একটি দল পেছন দিক থেকে এসে হঠাৎ তাদের ওপর আক্রমণ করে। উৎফুল্ল মুক্তিযোদ্ধারা আকস্মিক ওই আক্রমণে প্রস্তুত ছিলেন না। পাকিস্তান সেনাবাহিনীর আকস্কিক পাল্টা আক্রমণে খালের পূর্ব পারে থাকা মুক্তিযোদ্ধারা চরম বিপদের মুখে পড়েন। পাকিস্তানি সেনাদের হাতে তারা প্রায় ঘেরাওয়ের উপক্রম হন। তখন নূরুল ইসলামসহ কয়েকজন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকেন। ওই সুযোগে তার সহযোদ্ধা নূর মোহাম্মদ শেখ (বীরশ্রেষ্ঠ) ও আবুল হোসেন (বীর প্রতীক) অধিনায়কসহ কয়েকজনকে খাল পার করে নিরাপদ স্থানে নিয়ে যান। খালের পূর্ব পারে রক্তক্ষয়ী যুদ্ধ চলতে থাকে। ওই যুদ্ধে নূরুল ইসলামসহ চারজন মুক্তিযোদ্ধা পাকিস্তান সেনাবাহিনীর গুলিতে শহীদ হন। পরে মুক্তিযোদ্ধারা নূরুল ইসলাম ও তার সহযোদ্ধাদের মরদেহ উদ্ধার করে বর্নীতে সীমান্তসংলগ্ন স্থানে সমাহিত করেন।
জাহাজ মন্ত্রক (ভারত)

বন্দর, পোত পরিবহণ ও জলপথ মন্ত্রক হল ভারত সরকারের একটি শাখা সংস্থা।এই মন্ত্রক দেশের জাহাজ ,বন্দর ও জলপথ সম্পর্কৃত সমস্ত বিষয় দেখাশুনা করে।২০২৪ সাল থেকে মন্ত্রকটি সর্বানন্দ সোনোয়াল-এর অধীনস্থ রয়েছে।
বর্ফী!

বর্ফী! (হিন্দি: बर्फी!) অনুরাগ বসু পরিচালিত ২০১২ সালের ভারতীয় কমেডি রোমান্টিক নাট্য চলচ্চিত্র। অনুরাগ বসু ও তনি বসুর কাহিনী ও চিত্রনাট্যে ছবিটির সংলাপ লিখেছেন সঞ্জীব কুমার। এতে প্রধান চরিত্রে অভিনয় করেছেন রণবীর কাপুর, প্রিয়াঙ্কা চোপড়া, ও ইলিয়ানা ডি'ক্রুজ। এছাড়া অন্যান্য চরিত্রে অভিনয় করেছেন সৌরভ শুক্লা, আশিষ বিদ্যার্থী, রূপা গঙ্গোপাধ্যায়, হারাধন বন্দ্যোপাধ্যায় প্রমুখ।
চলচ্চিত্রটি ২০১২ সালের ১২ সেপ্টেম্বর মুক্তি পায়। ₹৩০ কোটি বাজেটে নির্মিত চলচ্চিত্রটি সেবছরের সর্বোচ্চ আয়কারী চলচ্চিত্র। ছবিটি ৮৫তম একাডেমি পুরস্কারে সেরা বিদেশী ভাষার চলচ্চিত্র হিসেবে ভারতীয় নিবেদন ছিল। ছবিটি ৫৮তম ফিল্মফেয়ার পুরস্কারে ১৩টি বিভাগে মনোনয়ন লাভ করে এবং শ্রেষ্ঠ চলচ্চিত্রসহ সাতটি পুরস্কার অর্জন করে।
চলচ্চিত্রটির মূল চিত্রগ্রহণ শুরু হয় ২০১১ সালের মার্চ মাসে। মুম্বাইয়ে চিত্রায়ণ শুরু হয় ২০১১ সালে ২০ মার্চ থেকে এবং ২০১১ সালের মে মাস পর্যন্ত চলে। ২০১১ সালে মার্চে অনুরাগ বসু কোলকাতা যান শহরের ভিতরের স্থান চূড়ান্ত করতে এবং জুনে সকল অভিনয়শিল্পী ও কলাকুশলীদের নিয়ে দার্জিলিং যান। ২০১১ সালের জুন থেকে ২০১২ সালের ফেব্রুয়ারি পর্যন্ত ছবিটির শুটিং হয়, বেশির ভাগ শুটিং হয় দার্জিলিংয়ে। ২০১২ সালের এপ্রিলে প্রিয়াঙ্কা চোপড়ার কয়েকটি দৃশ্য ছাড়া পুরো শুটিং শেষ হয়। শুটিং শেষ না হওয়ায় প্রযোজক মুক্তির তারিখ ১৩ জুলাই, ২০১২ কে পিছিয়ে ৩১ আগস্ট, ২০১২ নিয়ে যান।
বর্ফী! চলচ্চিত্রের সুর ও সঙ্গীত পরিচালনা করেছেন প্রীতম চক্রবর্তী। গানের কথা লিখেছেন স্বনন্দ কিরকিরে, সাঈদ কাদরী, আশিষ পণ্ডিত, ও অমিতাভ ভট্টাচার্য। ছবিতে ছয়টি মূল গান রয়েছে। গানগুলো ব্রাজিলীয় বজা নোভা থেকে অনুপ্রাণিত। প্রিয়াঙ্কা চোপড়ার এই ছবিতে একটি গানে কণ্ঠ দেওয়ার কথা ছিল, কিন্তু ইউনিভার্সাল মিউজিকের সাথে চুক্তির কারণে তারা তাকে গান গাইতে নিষেধ করে। এই চলচ্চিত্রে "ফাটাফাটি" শিরোনামের একটি গানের সুর করা হয় এবং কণ্ঠ দেন প্রীতম ও রণবীর কাপুর। রণবীর প্রথম বারের মত চলচ্চিত্রের গানে কণ্ঠ দেন। কিন্তু গানটি ছবিতে ব্যবহার করা হয় নি। তবে পরে গানটি ইউটিউবে প্রকাশ করা হয়।
২০০৯ আইসিসি চ্যাম্পিয়ন্স ট্রফি

২০০৯ আইসিসি চ্যাম্পিয়ন্স ট্রফি ২২ সেপ্টেম্বর থেকে ৫ অক্টোবর, ২০০৯ তারিখ পর্যন্ত দক্ষিণ আফ্রিকায় অনুষ্ঠিত হয়। একদিনের আন্তর্জাতিক ক্রিকেট প্রতিযোগিতা হিসেবে আইসিসি চ্যাম্পিয়ন্স ট্রফির এ আসরটি গটেং প্রদেশের ওয়ান্ডারার্স স্টেডিয়াম ও সেঞ্চুরিয়ন পার্কে সম্পন্ন হয়। আইসিসি চ্যাম্পিয়ন্স ট্রফির এ আসরটি ষষ্ঠ ও পূর্বে এটি আইসিসি নক-আউট প্রতিযোগিতা নামে পরিচিত ছিল। দুই গ্রুপে বিভক্ত হয়ে প্রত্যেক গ্রুপের শীর্ষস্থানীয় চার দল সেমি-ফাইনালে উপনীত হয়। ৫ অক্টোবর সেঞ্চুরিয়নে চূড়ান্ত খেলা অনুষ্ঠিত হয়। অস্ট্রেলিয়া ছয় উইকেটে নিউজিল্যান্ডকে পরাজিত করে শিরোপা অক্ষুণ্ন রাখে।
শুরুতে এ প্রতিযোগিতাটি ১১ থেকে ২৮ সেপ্টেম্বর, ২০০৮ তারিখ পর্যন্ত পাকিস্তানে আয়োজনের কথা ছিল। কিন্তু বেশ কয়েকটি অংশগ্রহণকারী দেশের নিরাপত্তাহীনতায় আইসিসি প্রতিযোগিতা আয়োজনে স্থগিতাদেশ দেয়। ২৪ জুলাই, ২০০৮ তারিখে আন্তর্জাতিক ক্রিকেট কাউন্সিল (আইসিসি) ঘোষণা করে যে, অস্ট্রেলিয়া, ইংল্যান্ড, দক্ষিণ আফ্রিকা ও নিউজিল্যান্ডের ঐ দেশ ভ্রমণে অনিশ্চয়তা স্বত্ত্বেও প্রতিযোগিতাটি অনুষ্ঠিত হবে। ২২ আগস্ট, ২০০৯ তারিখে দক্ষিণ আফ্রিকা ঘোষণা করে যে, নিরাপত্তাহীনতার কথা ভেবে তারা চ্যাম্পিয়ন্স ট্রফিতে অংশ নিবে না। দুই দিন পর ২৪ আগস্ট, ২০০৮ তারিখে দৃশ্যতঃ দেখা যায় যে, প্রতিযোগিতাটি ইংল্যান্ড, শ্রীলঙ্কা বা দক্ষিণ আফ্রিকায় অনুষ্ঠিত হতে পারে। আইসিসি অক্টোবর, ২০০৯ সাল পর্যন্ত প্রতিযোগিতাটি স্থগিত ঘোষণা করে।
ফেব্রুয়ারি, ২০০৯ সালে আইসিসি পরিচালনা পরিষদের সভায় নিরাপত্তা বিষয়কে কেন্দ্র করে পাকিস্তানের বাইরে প্রতিযোগিতাটি স্থানান্তরের সিদ্ধান্ত নেয়া হয়। ঐ সময়ে বিকল্প স্বাগতিক দেশ হিসেবে শ্রীলঙ্কাকে প্রাধান্য দেয়া হয়। মার্চ, ২০০৯ সালে আইসিসি প্রধান নির্বাহী কমিটি আইসিসি পরিচালনা পরিষদকে পরামর্শ দেয় যে, প্রতিযোগিতাটি দক্ষিণ আফ্রিকায় আয়োজন করার। কেননা, সেপ্টেম্বর ও অক্টোবর মাসে শ্রীলঙ্কার আবহাওয়া প্রতিকূলে থাকবে ও এতে অনেকগুলো খেলা পরিত্যক্ত হতে পারে। আইসিসি পরিচালনা পরিষদ এ প্রস্তাবনাকে স্বাগতঃ জানায় ও ২২ সেপ্টেম্বর থেকে ৫ অক্টোবর, ২০০৯ তারিখ পর্যন্ত দক্ষিণ আফ্রিকায় প্রতিযোগিতার স্বাগতিক দেশ হিসেবে মনোনীত করে। খেলাগুলো জোহেন্সবার্গের ওয়ান্ডারার্স স্টেডিয়াম ও সেঞ্চুরিয়ন পার্কে আয়োজনের কথা জানানো হয়।
টিলাগড় ইকোপার্ক

টিলাগড় ইকোপার্ক বাংলাদেশের সিলেট জেলার টিলাগড় এলাকায় অবস্থিত দেশের তৃতীয় ইকোপার্ক। টিলাগড় ইকোপার্কটি কয়েকটি ছোট ছোট টিলা নিয়ে গড়ে তোলা হয়েছে। এই ইকোপার্কের ছোটবড় টিলার মধ্য দিয়ে বয়ে গিয়েছে একটি ছড়া। ইকোপার্কটিতে রয়েছে ঘন গাছ-গাছালি। এখানে বেশকিছু ফল গাছের পাশাপাশি রয়েছে জীববৈচিত্রের সমাহার। এখানে রয়েছে পিকনিক কর্নার এবং শিশুদের জন্য চিলড্রেন’স কর্নার। বিষুবরেখা অঞ্চলে অবস্থিত এই চিরসবুজ জায়গাটিতে লাক্কাতুরা চা বাগান ছাড়াও রয়েছে শেভরন গ্যাসক্ষেত্র।
সিলেট নগরীর উত্তর-পূর্ব কোণে শহর থেকে মাত্র ৮ কিলোমিটার দূরে ইকোপার্কটির অবস্থান। শহরের পূর্ব দিকে সিলেট কৃষি বিশ্ববিদ্যালয় এবং সিলেট প্রকৌশল কলেজের কাছে অবস্থিত একটি রিজার্ভ ফরেস্টে টিলাগড় ইকোপার্ক অবস্থিত।
সিলেট জেলা সদরের পূর্ব প্রান্তে টিলাগড় রিজার্ভ ফরেস্টের ১১২ একর জায়গা নিয়ে ২০০৬ সালে টিলাগড় ইকোপার্ক স্থাপন করা হয়। এটি সিলেট বনবিভাগ, বন অধিদপ্তর, পরিবেশ ও বন মন্ত্রণালয়ের ইকোপার্ক প্রকল্প।
ইকোপার্কটিতে রয়েছে ঘন গাছ-গাছালি এবং নানা প্রকার প্রাকৃতিক উদ্ভিদ ও বৃক্ষরাজি। এগুলোর মধ্যে চাপালিশ, শাল, গর্জন, চম্পাফুল, জারুল, মিনজিরি, চাউ, ঝাউ, কড়ই, জলপাই, আম, কাঁঠাল, নারিকেল, সুপারি, কামরাঙ্গা, চালতা, আগর, কৃষ্ণচূড়া, শিমুল, বাজনা, নাগেশ্বর, বকুল, হিজল, ডুমুর এবং বিবিধ বেত উল্লেখযোগ্য। নানা প্রজাতির গুল্ম, বীরুত্ এবং লতা এই পার্কটিকে অপূর্ব রূপ দিয়েছে।
টিলাগড় ইকোপার্কে বিভিন্ন ধরনের প্রাণীকে বন্য পরিবেশে ঘুরে দেখতে পাওয়া যায়। এদের মধ্যে রয়েছে শিয়াল, বানর, খেঁকশিয়াল, খরগোশ, সিভিট, বনমোরগ, মথুরা, হনুমান এবং ময়না, টিয়া, ঘুঘু,বাঘ, হরিডাস, সাত ভাই চম্পা পাখি।
শকুনের নিরাপদ এলাকা-১ তফসিল অনুসারে টিলাগড় ইকোপার্ক শকুনের জন্য নিরাপদ বলে ঘোষিত।
অটবি

অটবি হচ্ছে বাংলাদেশের প্রথম সারির একটি আসবাবপত্র নির্মাণকারী প্রতিষ্ঠান। প্রতিষ্ঠানটি নিতুন কুন্ড ১৯৭৫-এ প্রতিষ্ঠা করেন। কালের পরিক্রমায় প্রতিষ্ঠানটি আজ বাংলাদেশের অন্যতম আসবাবপত্র নির্মাণকারী প্রতিষ্ঠান।২০১৫-এ বিদ্যুৎ কুমার বসু প্রতিষ্ঠানটির প্রধান নির্বাহী কর্মকর্তা হিসেবে নিয়োগ পান।
প্রথমদিকে এটির নাম ‘অটবি’ ছিল না। তখন এর নাম ছিল ‘দ্য ডিজাইনার্স’। ১৯৭৭ সাল পর্যন্ত এই নাম ছিল। এরপর এটির নাম হয়, ‘আর্ট-ইন-ক্রাফ্ট’। সর্বশেষে ১৯৮৪ সালে ‘অটবি প্রাইভেট লিমিটেড’ নামে বাজারজাত শুরু করে। ‘অটবি’ শব্দের অর্থ বন বা কানন।
প্রথমে এলিফ্যান্ট রোডে একটি শোরুম দিয়ে যাত্রা শুরু হয় অটবির। যেটি এখনো আছে। দ্বিতীয় শোরুম প্রতিষ্ঠিত হয় দিলকুশায়। ওয়ার্কশপ শুরু হয় শুক্রাবাদ থেকে। এরপর মিরপুর, শ্যামপুর ও সাভারে পর্যায়ক্রমে স্থায়ীভাবে বড়ো ওয়ার্কশপ বা ফ্যাক্টরি স্থাপিত হয়। ’৯২-এর পর শোরুম আরো বাড়তে থাকে। ১৯৯৮ সালে সারা বাংলাদেশে ডিলারশিপ নিয়োগ শুরু হয়। বর্তমানে দেশের সবক’টি জেলা এমনকি থানা পর্যায়েও অটবির শোরুম রয়েছে।
অটবি বাংলাদেশের অন্যতম রপ্তানিকারক প্রতিষ্ঠান হিসেবে বেড়ে উঠেছে। বর্তমানে অটবি নিয়মিত পণ্যের বাইরে অফিস, হোম, হসপিটাল, ওয়ার হাউজ সিস্টেম ইত্যাদির সলিউশন দিচ্ছে। দেশের বাইরেও অটবির পণ্য রপ্তানি হয়। সার্কভুক্ত প্রতিটি দেশেই অটবির পণ্য বাজারজাত হয়। এছাড়া মধ্যপ্রাচ্যে অটবির বাজার রয়েছে। এদের মধ্যে ভারতে অটবির সর্বাধিক পণ্য রপ্তানি হয়। অটবির সবচেয়ে বড়ো বাজার ভারতে।
ক্যাথরিন সুইৎজার

ক্যাথরিন ভারজিনিয়া "ক্যাথি" সুইৎজার (জন্ম ৫ জানুয়ারি ১৯৪৭ অ্যামবারগ, জার্মানি) একজন মার্কিন লেখিকা, টেলিভিশন ভাষ্যকার ও দূরপাল্লার দৌড়বিদ। ১৯৬৭ সালে উনি প্রথম নথিভুক্ত মহিলা হিসেবে বস্টন ম্যারাথনে অংশগ্রহণ করেন।
দৌড় চলাকালীন জক সেম্পল নামক কর্মকর্তা ওনাকে থামাবার চেষ্টা করেন, কিন্তু ওনার প্রেমিক, যিনি ওনার সাথেই দৌড়োচ্ছিলেন, জককে ঠেলে ফেলে দেন ও সুইৎজার দৌড় শেষ করেন। ১৯৭২ সাল থেকে বস্টন ম্যারাথনে মহিলাদের অংশগ্রহণ বৈধ করা হয়।
সাতকানিয়া ইউনিয়ন

সাতকানিয়া বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
সাতকানিয়া ইউনিয়নের আয়তন ৩৭৬১ একর (১৫.২২ বর্গ কিলোমিটার)।
২০১১ সালের পরিসংখ্যান অনুযায়ী সাতকানিয়া ইউনিয়নের লোকসংখ্যা ৩২,৮৪৮ জন। এর মধ্যে পুরুষ ১৫,৪৮৯ জন এবং মহিলা ১৭,৩৫৯ জন।
সাতকানিয়া উপজেলার দক্ষিণাংশে সাতকানিয়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের পশ্চিমে সোনাকানিয়া ইউনিয়ন, উত্তরে সাতকানিয়া পৌরসভা ও ছদাহা ইউনিয়ন, পূর্বে লোহাগাড়া উপজেলার পদুয়া ইউনিয়ন এবং দক্ষিণে লোহাগাড়া উপজেলার আমিরাবাদ ইউনিয়ন অবস্থিত।
সাতকানিয়া ইউনিয়ন সাতকানিয়া উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৬টি মৌজায় বিভক্ত। এ ইউনিয়নের গ্রামগুলো হল:
ব্রিটিশ শাসনামলে প্রশাসনিক ও বিচার কাজের স্বার্থে এই এলাকায় আদালত ভবন স্থাপনের প্রয়োজনীয়তা দেখা দিলে বর্তমানে অবস্থিত আদালত ভবনের নামে ৭ কানি ভূমি (২৮০ শতক) পেঠান নামক জনৈক জমিদার সরকারের অনুকূলে হস্তান্তর/দান করায় তৎসময় হতে এ উপজেলার নামকরণ "সাতকানিয়া" হয় মর্মে জনশ্রুতি আছে।
ব্রিটিশ শাসনামলের আনুমানিক ১৯৪৩ সালে প্রথম সাতকানিয়া-লোহাগাড়ার অধীনে বর্তমান সাতকানিয়া সদর ইউনিয়ন গঠিত হয়।
সাতকানিয়া ইউনিয়নের সাক্ষরতার হার ৫৪.৪৮%। এ ইউনিয়নে ১টি কলেজ, ৫টি মাধ্যমিক বিদ্যালয়, ৪টি মাদ্রাসা ও ১৪টি প্রাথমিক বিদ্যালয় রয়েছে।
সাতকানিয়া ইউনিয়নে যোগাযোগের প্রধান ২টি সড়ক সাতকানিয়া-বাঁশখালী সড়ক ও সাতকানিয়া-কেঁওচিয়া সড়ক। প্রধান যোগাযোগ মাধ্যম সিএনজি চালিত অটোরিক্সা।
সাতকানিয়া ইউনিয়নে ৫২টি মসজিদ, ৯টি ঈদগাহ, ৩টি মন্দির ও ২টি বিহার রয়েছে।
সাতকানিয়া ইউনিয়নের উপর দিয়ে বয়ে চলেছে ডলু নদী।
সাতকানিয়া ইউনিয়নের প্রধান প্রধান হাট/বাজারগুলো হল ডেপুটি হাট, শাহ মজিদিয়া বাজার, আকবর হাট, ঠাকুরদীঘি বাজার এবং ছমদিয়া পুকুর পাড়ের বাজার।
ভাগ মিলখা ভাগ

ভাগ মিলখা ভাগ (হিন্দি: भाग मिल्खा भाग, বাংলা অনুবাদ: দৌড়া মিলখা দৌড়া) রাকেশ ওমপ্রকাশ মেহরা পরিচালিত ২০১৩ সালের ভারতীয় জীবনীমূলক নাট্য চলচ্চিত্র। ভারতীয় অ্যাথলেট মিলখা সিং ও তার মেয়ে সোনিয়া সালওঙ্কার রচিত মিলখা সিংয়ের জীবনী "দ্য রেস অফ মাই লাইফ" থেকে চলচ্চিত্ররূপ দেন প্রসূন জোশী। এতে নাম ভূমিকায় অভিনয় করেন ফারহান আখতার। এছাড়া অন্যান্য চরিত্রে অভিনয় করেন মীশা শফী, পবন মালহোত্রা, অর্থ মালিক এবং সোনম কাপুর ক্যামিও চরিত্রে অভিনয় করেন।
চলচ্চিত্রটি ২০১৩ সালের ১২ জুলাই মুক্তি পায়। ₹৩০ কোটি বাজেটে নির্মিত ছবিটি ব্যবসা সফল হয় এবং দর্শক ও সমালোচকদের প্রশংসা অর্জন করে। ছবিটি ৬১তম জাতীয় চলচ্চিত্র পুরস্কারে শ্রেষ্ঠ হিতকর বিনোদন প্রদানকারী জনপ্রিয় চলচ্চিত্র ও শ্রেষ্ঠ নৃত্য পরিচালনা বিভাগে পুরস্কার অর্জন করে। এছাড়া শ্রেষ্ঠ চলচ্চিত্রসহ ৭টি বিভাগে ফিল্মফেয়ার পুরস্কার, সেরা চলচ্চিত্রসহ ১৪টি বিভাগে আইফা পুরস্কার, সেরা চলচ্চিত্রসহ ৪টি বিভাগে স্ক্রিন পুরস্কার, সেরা চলচ্চিত্রসহ ৯টি বিভাগে স্টার গিল্ড পুরস্কার, এবং ৫টি বিভাগে জি সিনে পুরস্কার লাভ করে।
২০১০ সালে প্রথমে অভিষেক বচ্চন ও অক্ষয় কুমারকে এই চলচ্চিত্রের নাম ভূমিকায় নেওয়ার কথা ভাবা হয়। অভিষেক ছিলেন মেহরার পছন্দ আর অক্ষয় ছিলেন মিলখার পছন্দ। পরে কাহিনি লেখা শেষ হলে প্রধান চরিত্র সম্পর্কিত চূড়ান্ত সিদ্ধান্ত নেওয়া হয়। চলচ্চিত্র নির্মাতা-অভিনেতা ফারহান আখতারকে নাম চরিত্রের জন্য এবং সোনম কাপুরকে তার প্রেমিকার চরিত্রের জন্য নির্বাচন করা হয়। ফলে ফারহান মিলখা সিং এবং তার পরিবারের সাথে দেখা করতে পাঞ্জাব যান। পাকিস্তানি গায়িকা ও অভিনেত্রী মীশা শফী, যিনি ইতোমধ্যে "দ্য রিলাকট্যান্ট ফান্ডামেন্টালিস্ট" দিয়ে হলিউডে অভিষেক করেছেন, তাকে মিলখার বন্ধু পেরিজাদ চরিত্রের জন্য নির্বাচন করা হয়।
রাকেশ ওমপ্রকাশ মেহরা ২০১২ সালের ফেব্রুয়ারি মাসে এই ছবির শুটিং শুরু করেন। ছবির বেশির ভাগ দৃশ্য ধারণ করা হয় ভারতের পাঞ্জাবে। এছাড়া কিছু দৃশ্যের শুটিং করা হয় দিল্লী, টোকিও, মেলবোর্ন ও রোমে।
ভাগ মিলখা ভাগ চলচ্চিত্রের সুর ও সঙ্গীত পরিচালনা করেছেন শঙ্কর-এহসান-লয়। গানের কথা লিখেছেন প্রসূন জোশী। প্রথমে এ. আর. রহমানকে এই চলচ্চিত্রের গানের সুর ও সঙ্গীত পরিচালনার প্রস্তাব দেওয়া হয় কিন্তু তার ব্যস্ততার কারণে মেহরা শঙ্কর-এহসান-লয় ত্রয়ীকে এই দায়িত্ব দেন। গানের স্বত্ব কিনে নেয় সনি মিউজিক। সনি এর আগে মেহরার রং দে বাসন্তী গানের স্বত্ব কিনেছিল। ছবির গানের অ্যালবাম ২১ জুন, ২০১৩ প্রকাশ করার সিদ্ধান্ত নেওয়া হলেও পরের ভক্তদের চাহিদার কারণে এক সপ্তাহ আগে ১৪ জুন, ২০১৩ প্রকাশ করা হয়। শঙ্কর মহাদেবনের পুত্র সিদ্ধার্থ মহাদেবনের এই চলচ্চিত্রে নেপথ্য গানে অভিষেক হয় এবং তার গাওয়া "জিন্দা" গানটি আইটিউনসের টপ চার্টে প্রথম স্থান অধিকার করে।
মাদার্শা ইউনিয়ন

মাদার্শা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
মাদার্শা ইউনিয়নের মোট আয়তন ৫২৫৮ একর বা ২১.২৯ বর্গ কিলোমিটার।
২০১১ সালের আদমশুমারী অনুযায়ী মাদার্শা ইউনিয়নের জনসংখ্যা ৩৪,২৬৬ জন। এর মধ্যে পুরুষ ১৬,৬৬৯ জন এবং মহিলা ১৭,৫৯৭ জন।
সাতকানিয়া উপজেলার দক্ষিণ-পশ্চিমাংশে মাদার্শা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে এওচিয়া ইউনিয়ন; পূর্বে সাতকানিয়া পৌরসভা; দক্ষিণে সোনাকানিয়া ইউনিয়ন এবং পশ্চিমে বাঁশখালী উপজেলার সরল ইউনিয়ন, বৈলছড়ি ইউনিয়ন ও কালীপুর ইউনিয়ন অবস্থিত।
ব্রিটিশ শাসনামলের আনুমানিক ১৯৪৩ সালে বর্তমান রামপুর ও মাদার্শা এই ২টি গ্রাম নিয়ে মাদার্শা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদ কে ইউনিয়ন পরিষদ চেয়ারম্যান ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন ওছিউদ্দীন সরকার। তারপর পর্যায়ক্রমে এখন আবু নঈম মোহাম্মদ সেলিম চৌধুরী মাদার্শা ইউনিয়নের দায়িত্ব পালন করছেন। ২০১০ সালে প্রশাসনিক কাজের সুবিধার্থে তৎকালীন প্রশাসক মাদার্শা ইউনিয়ন থেকে রামপুর গ্রামকে পৃথক করে পশ্চিম ঢেমশা নামে আলাদা ইউনিয়ন গঠন করেন।
মাদার্শা ইউনিয়ন সাতকানিয়া উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
২০০১ সালের শিক্ষা জরিপ অনুযায়ী মাদার্শা ইউনিয়নের সাক্ষরতার হার ৪৮%। এ ইউনিয়নে ৩টি মাদ্রাসা, ১টি মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
বিদ্যালয়
মাদার্শা ইউনিয়নে যোগাযোগের প্রধান সড়ক সাতকানিয়া-বাঁশখালী সড়ক এবং প্রধান যোগাযোগ মাধ্যম সিএনজি চালিত অটোরিক্সা।
মাদার্শা ইউনিয়নে প্রায় ৩০টি মসজিদ, ৪টি ঈদগাহ ও ৭টি মাজার রয়েছে।
মাদার্শা ইউনিয়নে দুইটি স্বাস্থ্যকেন্দ্র বা কমিউনিটি ক্লিনিক রয়েছে। 
মাদার্শা ইউনিয়নের উপর দিয়ে প্রবাহিত হচ্ছে কুরুলিয়ার ছড়া।
মাদার্শা ইউনিয়নের প্রধান ২টি হাট-বাজার হলো দেওদীঘি বাজার ও বাংলাবাজার।
মাদার্শা ইউনিয়নের বর্তমান চেয়ারম্যান আবু নঈম মোহাম্মদ সেলিম চৌধুরী
বুসরা

বুশরা (, এছাড়াও বস্ত্রা, বুশরানা, বজরাহ, বজরা ইত্যাদি বানানও করা হয় এবং আনুষ্ঠানিকভাবে বুশরা আল-শাম নামে পরিচিত, আরবি ভাষায়: بصرى الشام‎, ) একটি শহর যা দক্ষিণ সিরিয়ায় অবস্থিত। প্রশাসনিকভাবে দারা প্রদেশের দারা জেলায় এবং ভৌগোলিক ভাবে হাউরান অঞ্চলের অংশ।
সিরিয়ার কেন্দ্রীয় পরিসংখ্যান ব্যুরো (সিবিএস) এর তথ্যানুসারে ২০০৪ সালের আদমশুমারিতে বুশরায় ১৯,৬৮৩ জন অধিবাসী ছিলো। এর প্রশাসনিক কেন্দ্র নাহিয়াহ (উপজেলা) যা নয়টি এলাকা নিয়ে গঠিত, ২০০৪ সালে যার যৌথ জনসংখ্যা ছিলো ৩৩৮৩৯ জন। শহরের প্রধান জনগোষ্ঠী সুন্নি মুসলিম হলে অল্প পরিসরে শিয়া মুসলিম সম্প্রদায়ও বাস করে।
বুশরার আছে প্রাচীন ইতিহাস এবং রোমান যুগে এটা ছিল একটি সমৃদ্ধ প্রাদেশিক রাজধানী ও মহানগর আর্চবিশপ যা এন্টিওখ ও সমগ্র পূর্বের ইস্টার্ন অর্থোডক্স প্যাট্রিয়কের এখতিয়ারাধীন ছিলো। ইসলামী যুগেও এটা প্রশাসনিকভাবে গুরুত্বপূর্ণ ছিলো। কিন্তু উসমানীয় শাসনামলে এটা গুরুত্বহীন হতে থাকে। আজকের দিনে এটা একটি প্রত্নস্থল এবং ইউনেস্কো স্থানটিকে একটি ওয়ার্ল্ড হেরিটেজ সাইট হিসেবে ঘোষণা করেছে।
৩য় থুতমোজ এবং আখেনাতেন এর নথিতে সর্বপ্রথম বসতি স্থাপনের কথা উল্লেখ আছে। ২য় খ্রিস্টপূর্বাব্দে বুশরা ছিলো প্রথম নাবেতিয় শহর। ১০৬ সালে ট্রোজান সেনাপতি কর্নেলিয়াস পালমা এই নাবেতিয় রাজ্য জয় করেন।
রোমান সাম্রাজ্যকালে বুশরার নামকরণ করা হয় নোভা ট্রোজানা বস্ত্রা এবং এখানে লেজিও ৩য় সাইরেনেইকা বাস করতেন। এটাকে আরব পেত্রায় রোমান প্রদেশের রাজধানী করা হয়। শরহটি বিকশিত হয় এবং বিভিন্ন বাণিজ্যপথের কেন্দ্রস্থলে মহানগরী তে পরিণত হয়। একটি রোমান রাস্তা যা ট্রোজান নোভা হয়ে দামাস্কাসকে লোহিত সাগরের সংগে যুক্ত করে। এটা খাদ্য উৎপাদনের গুরুত্বপূর্ণ কেন্দ্রে পরিণত হয় এবং সম্রাট ফিলিপ দ্যা আরবের সময়ে বস্ত্রা তার নিজস্ব মুদ্রা তৈরী । ২৪৬ ও ২৪৭ সালে বুশরাতে দুটি আরব কাউন্সিল অনুষ্ঠিত হয়।
৫ম শতাব্দীতে বাইজেন্টাইন পর্ব শুরু হলে বুশরাতে খ্রিস্টান ধর্ম প্রভাবশালী হয়ে ওঠে। শহরটি আর্চবিশপ আসনের মহানগরী হয়ে ওঠে এবং ৬ষ্ঠ শতকে বিশাল একটি ক্যাথেড্রাল নির্মাণ করা হয়। ৭ম শতকের শুরুর দিকে সাসানি পারসিগণ বুশরা দখল করে কিন্তু বাইজেন্টাইন অভিযানে পুনর্দখল করে বাইজান্টাইনরা।
ইসলামের নবী মুহাম্মাদ (স:) এর প্রাকজীবনে বুশরার গুরুত্বপূর্ণ ভুমিকা আছে। খ্রিষ্টান পাদ্রি বাহিরার বর্ণনায় বুশরার উল্লেখ আছে। ৬৩৪ সালে বুশরা যুদ্ধে খালিদ বিন ওয়ালিদের নেতৃত্বে খেলাফায়ে রাশিদুনের সৈন্যবাহিনী বাইজান্টাইনদের হারিয়ে বুশরা দখল করেন। ইসলামী শাসনামলে বুশরা দামেস্কের সর্ব দক্ষিণের ফাঁড়ি হিসেবে পরিগণিত হতো। ইসলামী শাসনামলের প্রথমদিকে বুশরা নগরীর স্থাপত্য শৈলীতে কোনরূপ পরিবর্তন আনা হয়নি। যখন বুশরার অধিকাংশ নাগরিক ধীরে ধীরে ইসলাম ধর্ম গ্রহণ করতে শুরু করে তখন রোমান যুগের পবিত্র স্থানসমূহ মুসলিম গণ ধর্মাচারের জন্য ব্যবহার করতে শুরু করে। ৯ম শতকের ইয়াকুবি লিখেছেন। বুশরা হাউরান প্রদেশের রাজধানী ছিলো।
একদা ৮০০০০ অধিবাসী সংবলিত অঞ্চল আজ ধ্বংসাবশেষ এর মাঝে একটি গ্রাম মাত্র। ২য় শতকের রোমান থিয়েটার সম্ভবত ট্রোজান নির্মাণ করেন। এটা ৪৮১ থেকে ১২৩১ সাল পর্যন্ত দুর্গ হিসেবে ব্যবহৃত হতো।
আরো অনেক নাবাতিয় এবং রোমীয় সৌধ, খ্রিস্টান গির্জা, মুসলিমদের মসজিদ এবং মাদ্রাসা দেখতে পাওয়া যায় অর্ধ ধ্বংস হয়ে যাওয়া শহরের মধ্যে। ইসলামের ইতিহাসে আল ওমরি মসজিদ টিকে থাকা পুরাতন মসজিদের মধ্যে অন্যতম।
রংপুর সরকারি সিটি কলেজ

রংপুর সরকারি সিটি কলেজ (পূর্বনাম: গভঃ কমার্শিয়াল ইনস্টিটিউট, রংপুর) বাংলাদেশের রংপুর শহরে অবস্থিত একটি উচ্চ মাধ্যমিক শিক্ষাপ্রতিষ্ঠান । ব্যবসায় শিক্ষার ক্ষেত্রে বৃহত্তর রংপুর অঞ্চলে সরকারি পর্যায়ে পরিচালিত প্রতিষ্ঠান হিসেবে ১৯৬৬ সালে প্রতিষ্ঠিত হয়। ২০১৬ সাল থেকে এখানে শুধুমাত্র উচ্চ মাধ্যমিক স্তরে বিজ্ঞান, মানবিক ও বাণিজ্য বিভাগে শিক্ষা প্রদান করা হয়। ২০২৪ সালের তথ্যানুযায়ী, বর্তমানে মোট ১৪০৩ জন শিক্ষার্থী অধ্যায়নরত আছে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করানো হতো। বর্তমানে এখানে শুধুমাত্র উচ্চমাধ্যমিক স্তরে শিক্ষাপ্রদান করা হয়। শিক্ষা মন্ত্রণালয়ের একাদশ শ্রেণির ভর্তি নীতিমালা অনুযায়ী অনলাইনে আবেদনের মাধ্যমে ভর্তি প্রক্রিয়া সম্পূর্ণ হয়। বিজ্ঞান বিভাগ ভর্তির জন্য এসএসসি পরীক্ষায় কমপক্ষে জিপিএ ৫ এবং মানবিক ও বাণিজ্য বিভাগের জন্য জিপিএ ৪ প্রয়োজন হয়।
২০১৮ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ৪৩২২ জন শিক্ষার্থী, এর মধ্যে পাস করেছে ৩৬১০ জন, ফেল করেছে ৭১২ জন, এ+ পেয়েছে ৭৩৯ জন, শতকরা পাস করেছে ৮৩.৫৩% এবং শতকরা এ+ পেয়েছে ১৭.১০%।
দিনাজপুর সরকারি সিটি কলেজ

দিনাজপুর সরকারি সিটি কলেজ (পূর্বনাম: গভঃ কমার্শিয়াল ইনস্টিটিউট, দিনাজপুর) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি দিনাজপুর জেলা সদরে অবস্থিত। ব্যবসায় শিক্ষার ক্ষেত্রে বৃহত্তর দিনাজপুর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
বর্তমানে দিনাজপুর বোর্ড এর অধীনে জেনারেল শাখা অর্থাৎ বিজ্ঞান,মানবিক ও ব্যাবসা শিক্ষা শাখা পরিচালিত হচ্ছে।
যশোর সরকারি কলেজ

যশোর সরকারি কলেজ (পূর্বনাম: গভঃ কমার্শিয়াল ইনস্টিটিউট, যশোর) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি যশোর সদরে অবস্থিত। ব্যবসায় শিক্ষার ক্ষেত্রে বৃহত্তর যশোর অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৬ সালে প্রতিষ্ঠিত হয় এবং ১৯৮৪ সাল থেকে বর্তমান নামে পরিচিতি লাভ করে। এতে শুধুমাত্র উচ্চমাধ্যমিক শ্রেণী চালু আছে।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
কুষ্টিয়া সরকারি সেন্ট্রাল কলেজ

কুষ্টিয়া সরকারি সেন্ট্রাল কলেজ (সাবেক কুষ্টিয়া সরকারি সিটি কলেজ ও কুষ্টিয়া সরকারি কমার্শিয়াল ইনস্টিটিউট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি কুষ্টিয়া জেলা সদরে অবস্থিত। ব্যবসায় শিক্ষার ক্ষেত্রে বৃহত্তর কুষ্টিয়া অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৭ সালে প্রতিষ্ঠিত হয় এবং ১৯৮৪ সাল থেকে গভ. কমার্শিয়াল ইনস্টিটিউট, কুষ্টিয়া নামে পরিচিতি লাভ করে। ২০১৮ সাল থেকে বর্তমান নামে পরিচিতি লাভ করে সেই বছর থেকেই ব্যাবসায় শিক্ষার পাশাপাশি বিজ্ঞান ও মানবিক বিভাগ চালু হয়। শিক্ষার মান বিবেচনায় কুষ্টিয়া তথা যশোর শিক্ষা বোর্ডের অন্যতম প্রতিষ্ঠান।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই প্রতিষ্ঠানটিসহ অপরাপর ১৫টি গভঃ কমার্শিয়াল ইনস্টিটিউটের ভবিষ্যৎ নির্ধারণ এবং করণীয় ঠিক করার উদ্দেশ্যে শিক্ষা মন্ত্রণালয় মাধ্যমিক ও উচ্চ শিক্ষা অধিদপ্তর এবং শিক্ষা সংশ্লিষ্ট বিভিন্ন নীতিনির্ধারক ও প্রতিষ্ঠানের সম্মিলনে একটি উচ্চ পর্যায়ের কমিশন গঠন করে তাদের সুপারিশের ভিত্তিতে ২০১৬ সালের ১২ মে এক প্রজ্ঞাপন জারীর মাধ্যমে দেশ থেকে “ডিপ্লোমা-ইন-বিজনেস স্টাডিজ” শিক্ষা কার্যক্রম সম্পূর্ণরূপে বিলুপ্ত ঘোষণা করে ও এই প্রতিষ্ঠানটিকে সাধারণ শিক্ষা কার্যক্রমভূক্ত করে[৫] এর নামকরণ “কুষ্টিয়া সরকারি সিটি কলেজ” করে এবং জেলাস্থ অন্যান্য সমমানের শিক্ষাপ্রতিষ্ঠানের ন্যায় এটিকেও যশোর শিক্ষা বোর্ডের অধীনে ন্যস্ত করে।
এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়।
পরবর্তীতে ২০১৬ সাল থেকে এটি যশোর শিক্ষা বোর্ডের অধীনে সাধারণ কলেজ হিসাবে শিক্ষা কার্যক্রম পরিচালনা করা শুরু করে এবং ২০১৬-১৭ শিক্ষাবর্ষ থেকে বিজ্ঞান, মানবিক ও ব্যবসায় শিক্ষা বিভাগে শিক্ষার্থী ভর্তির অনুমতি লাভ করে।
একাদশ শ্রেনীর আসন সংখ্যা যথাক্রমে বিজ্ঞান বিভাগে ২৭৫টি, মানবিক বিভাগে ২৫০টি, ব্যবসায় শিক্ষাতে ২৫০টি।
বিগত কয়েক বছর বিজ্ঞান বিভাগে ভর্তির যোগ্যতা ছিলো ন্যূনতম জিপিএ ৫। মানবিক বিভাগ ও ব্যবসায় শিক্ষাতে যথাক্রমে জিপিএ ৪ এবং জিপিএ ৩।
শহীদ বুদ্ধিজীবী সরকারি কলেজ

শহীদ বুদ্ধিজীবী সরকারি কলেজ, রাজশাহী (পূর্বনাম: বরেন্দ্র সরকারি কলেজ, রাজশাহী এবং তার পূর্বে গভঃ কমার্শিয়াল ইনস্টিটিউট, রাজশাহী) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি রাজশাহী বিভাগীয় সদরে অবস্থিত। ব্যবসায় শিক্ষার ক্ষেত্রে বৃহত্তর রাজশাহী অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৫ সালে প্রতিষ্ঠিত হয় এবং ১৯৮৪ সাল থেকে গভঃ কমার্শিয়াল ইনস্টিটিউট নামে পরিচিতি লাভ করে। ২০১৬ সালে থেকে বর্তমান নাম এ নামকরণ করা হয়।
১৯৫৯ সালের জাতীয় শিক্ষা কমিশনের নির্দেশনা অনুসারে তৎকালীন সরকার পূর্ব পাকিস্তানের ১৬টি জেলা সদরে 'গভ. কমার্শিয়াল ইনস্টিটিউট' স্থাপন করা সিদ্ধান্ত গ্রহণ করে এবং ফলশ্রুতিতে মার্কিন যুক্তরাষ্ট্রের সাহায্য সংস্থা 'এউএসএইড'-এর আর্থিক ও কারিগরী সহায়তায় ঢাকা, ময়মনসিংহ, ফরিদপুর, চট্টগ্রাম, ফেনী, কুমিল্লা, খুলনা, যশোর, কুষ্টিয়া, রাজশাহী, দিনাজপুর, রংপুর, বগুড়া, পাবনা, বরিশাল এবং সিলেট জেলা শহরে ১৯৬৫ হতে ১৯৬৭ সালের মধ্যে এই কমার্র্শিয়াল ইনস্টিটিউটসমূহ স্থাপিত হয়।
এই সময় এই ইনস্টিটিউটসমূহ বিভিন্ন পলিটেকনিক ইনস্টিটিউট এর অধীনে পরিচালিত হত। এই প্রতিষ্টান টি রাজশাহী পলিটেকনিক ইনস্টিটিউট এর অধীনে শিক্ষা কার্যক্রম পরিচালনা করতো। ১৯৮১ সালে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের প্রজ্ঞাপন এর মাধমে পলিটেকনিক ইনস্টিটিউটের সাথে সংযুক্ত ব্যবসায় শিক্ষা শাখাকে স্বতন্ত্র কমার্শিয়াল ইনস্টিটিউট হিসেবে ঘোষণা করা হয়। ১৯৮৪ সালে এই প্রতিষ্টান টি এক জন অধ্যক্ষ, তিনজন সহকারী অধ্যাপক ও চারজন প্রভাষক পদ নিয়ে এর নতুন ভাবে যাত্রা শুরু করে। সেই থেকে রাজশাহী গভ: কমার্শিয়াল ইনস্টিটিউট একটি স্বতন্ত্র প্রতিষ্ঠান হিসেবে ঢাকা শিক্ষা বোর্ডের অধীনে ডিআইবিএস কোর্স পরিচালনা করে আসছে। ১২ মে ২০১৬ ইং তারিখে এ এই সকল কমার্শিয়াল ইনস্টিটিউট কে সাধারণ কলেজে রূপান্তর করে বিজ্ঞান মানবিক ও ব্যবসায় শিক্ষা শাখা খোলার অনুমোদন দিয়ে স্ব স্ব মাধ্যমিক ও উচ্চ মাধ্যমিক শিক্ষা বোর্ডের অধীনে ন্যস্ত করা হয়। এর ফলে এই প্রতিষ্টান বরেন্দ্র কলেজ নাম নিয়ে রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।
পূর্বে এই প্রতিষ্ঠানটিতে ঢাকা শিক্ষা বোর্ড এর আধিনে দুই বছর মেয়াদী 'ডিপ্লোমা-ইন-বিজনেস ষ্টাডিজ' (ডিআইবিএস) নামে একটি কর্মমূখী শিক্ষা কোর্স পরিচালনা করা হয়। বর্তমান এ রাজশাহী শিক্ষা বোর্ড এর অধীনে ২০১৬-১৭ শিক্ষা বর্ষ থেকে বিজ্ঞান মানবিক ও ব্যবসায় শিক্ষা এই ০৩ টি শাখায় উচ্চমাধ্যমিক শিক্ষা কার্যক্রম পরিচালনা করে আসছে।
মহুয়া বাংলা

মহুয়া বাংলা ছিল বাংলা ভাষায় সম্প্রচারিত একটি সাধারণ বিনোদনমূলক চ্যানেল, যেটি মহুয়া মিডিয়া প্রাইভেট লিমিটেড কর্তৃক পরিচালনা করা হত।
মহুয়া মিডিয়া প্রাঃ লিমিটেড মালিকানাধীন ভোজপুরী চ্যানেলটি চালু করার পরে কলকাতায় মহুয়া বাংলা নাম নিয়ে নতুনভাবে বাংলা চ্যানেল চালু করা হয়। ২০১০ সালের ৯ জুলাই তারিখে কলকাতায় অফিসিয়ালি এমএমপিএল কর্তৃৃক একটি সংবাদ সম্মেলনের আয়োজন করে এবং এবং তাদের চ্যানেলের লোগো উন্মোচন করে চ্যানেলটি চালু করে দেওয়া হয়।
কেন্দ্রীয় আফ্রিকার সময়

কেন্দ্রীয় আফ্রিকার সময়, বা সিএটি, মধ্য ও দক্ষিণ আফ্রিকায় ব্যবহৃত একটি সময় অঞ্চল। কেন্দ্রীয় আফ্রিকার সময় স্থানাংকিত আন্তর্জাতিক সময়ের () চেয়ে দুই ঘণ্টা এগিয়ে, যা সন্নিহিত দক্ষিণ আফ্রিকা মান সময় এবং পূর্ব ইউরোপীয় সময়-এর সমান।
এই সময় অঞ্চল মূলত নিরক্ষীয় অঞ্চলে অবস্থিত, তাই সারা বছরে দিনের দৈর্ঘ্যের তেমন কোনো উল্লেখযোগ্য পরিবর্তন হয়না। এর জন্য দিবালোক সংরক্ষণ সময় পালন করা হয় না।
কেন্দ্রীয় আফ্রিকার সময় নিম্নলিখিত দেশের দ্বারা ব্যবহৃত হয়:
ফুলবাড়ী ইউনিয়ন, গোলাপগঞ্জ

ফুলবাড়ী ইউনিয়ন বাংলাদেশের সিলেট জেলার গোলাপগঞ্জ উপজেলার একটি প্রশাসনিক এলাকা।
ফুলবাড়ী ইউনিয়ন কাউন্সিল প্রতিষ্ঠিত হয় ১৯৬০ খ্রিষ্টাব্দে। স্বাধীনতা উত্তরকালে রাষ্ট্রপতির আদেশ নম্বার ০৭/১৯৭২ অনুযায়ী ইউনিয়ন কাউন্সিল বাতিল করা হয়। ইউনিয়ন কাউন্সিল নাম বাতিল করে নামকরণ করা হয় ইউনিয়ন পঞ্চায়েত এবং প্রশাসক নিয়োগ করা হয়। পরবর্তী সময়ে রাষ্ট্রপতির আদেশ ২২/১৯৭৩ অনুযায়ী ফুলবাড়ী ইউনিয়ন পঞ্চায়েতের নাম পরিবর্তন করে নামকরণ করা হয় ফুলবাড়ী ইউনিয়ন পরিষদ।
৩নং ফুলবাড়ী ইউনিয়ন পরিষদের উত্তরে বাঘা ইউনিয়ন দক্ষিণে লক্ষীপাশা ইউনিয়ন পুর্বে গোলাপগঞ্জ পৌরসভা পশ্চিমে কুচাই ইউনিয়ন। মোট ভোটার সংখ্যা ১৭৩৭৬জন। 
বর্তমান চেয়ারম্যান: আব্দুল হানিফ খান
বাংলাদেশের শিক্ষা কমিশনের তালিকা

বাংলাদেশের শিক্ষা ব্যবস্থার বর্তমান রূপরেখা গড়ে উঠেছে মূলত ঔপনিবেশিক যুগে ব্রিটিশদের থেকে শুরু করে পাকিস্তান আমল হয়ে বাংলাদেশের স্বাধীনতা লাভের পর হতে বর্তমান কাল পর্যন্ত গঠিত বিভিন্ন শিক্ষা কমিশন কর্তৃক প্রদত্ত "রিপোর্ট" পর্যালোচনার মাধ্যমে তৎকালীন সময়ে ক্ষমতাসীন সরকার কর্তৃক গৃহীত ব্যবস্থার মাধ্যমে।
এটা তৎকালীন সময়ে গ্রহণযোগ্য না হলেও এখন এর গুরুত্ব অপরিসীম।
ব্রিটিশ প্রবর্তিত শিক্ষা ব্যবস্থা ঢেলে সাজানোর জন্য ১৭ সদস্য বিশিষ্ট কমিটি তৈরি করা হয়েছিল। প্রখ্যাত শিক্ষাবিদ ও সাংবাদিক মাওলানা আকরাম খান পূর্ববঙ্গ প্রস্তাব ৫৯ মোতাবেক গঠিত "পূর্ববঙ্গ শিক্ষা ব্যবস্থা পূর্ণগঠন" নামে কমিশনের সভাপতির দ্বায়িত্ব পালন করেন।
বাংলাদেশ স্বাধীন হওয়ার পর ১৯৭২ সালে ডঃ কুদরাত-এ-খুদাকে প্রধান করে সর্বপ্রথম একটি কমিশন গঠন করা হয়; কমিশনের প্রধানের নামানুসারে যা কুদরাত-এ-খুদা শিক্ষা কমিশন নামেও পরিচিত লাভ করে।
শিক্ষা খাতের অবিলম্বে বাস্তবায়নযোগ্য সংস্কার শনাক্ত করতে ডঃ এম আব্দুল বারীর নেতৃত্বে একটি বিশেষজ্ঞ কমিটি গঠন করা হয়েছিল ২০০১ সালে। কমিটি ২০০২ সালে তার প্রতিবেদন জমা দেয় এবং বেশ কয়েকটি বিষয়ে হস্তক্ষেপের পরামর্শ দেয় যা পরে ২০০৩ সালের শিক্ষা কমিশন মোহাম্মদ মনিরুজ্জামান মিয়ার নেতৃত্বে বিবেচিত হয়েছিল।
জাতীয় শিক্ষানীতি ২০০০ হালনাগাদ করার জন্য সরকার ২০০৯ সালে জাতীয় অধ্যাপক কবীর চৌধুরীর নেতৃত্বে একটি ষোল সদস্য কমিটি গঠন করে। কমিটি কুদরত-ই-খুদা কমিশনের রিপোর্টের ১৯৭৪ এবং শামসুল হক শিক্ষা কমিশন রিপোর্ট ১৯৯৭ জাতীয় শিক্ষা নীতির আলোকে নতুন শিক্ষানীতি প্রণয়ন করে। ২০০৯-এর খসড়াটি আনুষ্ঠানিকভাবে ৭ই সেপ্টেম্বর ২০০৯-এ সরকারের কাছে জমা দেওয়া হয়েছিল। কমিশনের সুপারিশগুলির প্রধান বৈশিষ্ট্যগুলির মধ্যে রয়েছে স্নাতক শিক্ষার স্তরগুলি তিন থেকে দুই এ সংশোধন করা, শিক্ষার সমস্ত ধারার অধীনে কিছু বাধ্যতামূলক বিষয়াবলীর বাধ্যতামূলক অন্তর্ভুক্তি, শিক্ষাকে আরও প্রয়োগ ভিত্তিক করে তোলা, এবং একটি স্থায়ী শিক্ষা কমিশন গঠন করা। নীতিমালাটিতে বাধ্যতামূলক প্রাথমিক বিদ্যালয়ের পড়াশোনা অষ্টম শ্রেণি পর্যন্ত বাড়ানো, অষ্টম শ্রেণির শেষ পর্যায়ে চূড়ান্ত প্রাথমিক স্তরের পরীক্ষা এবং ফলাফলের ভিত্তিতে মাধ্যমিক বিদ্যালয়ের বৃত্তি প্রদানের প্রস্তাব দেওয়া হয়েছে। নতুন নীতিতে সুপারিশ করা হয়েছে যে মাধ্যমিক স্তরের পড়াশোনা চার শিক্ষাবর্ষ, নবম থেকে দ্বাদশ শ্রেণি পর্যন্ত প্রসারিত হবে এবং দশম শ্রেণির শেষে সরকারি পাবলিক পরীক্ষা নেওয়া হবে। চূড়ান্ত মাধ্যমিক স্তরের পরীক্ষা দ্বাদশ শ্রেণির শেষে অনুষ্ঠিত হবে। প্রাথমিক, মাধ্যমিক স্তরের পাঠ্যক্রমের বিভিন্ন ধারায় বাংলা, নৈতিক শিক্ষা, বাংলাদেশের অধ্যয়ন, গণিত, প্রকৃতি ও পরিবেশ, সামাজিক গবেষণা, তথ্যপ্রযুক্তি ও বিজ্ঞানসহ কয়েকটি মৌলিক বিষয় বাধ্যতামূলক করা হবে। নীতিমালাটিতে সকল মাধ্যমিক স্তরের প্রতিষ্ঠানে কিছু প্রযুক্তিগত ও বৃত্তিমূলক শিক্ষার প্রবর্তন করারও আহ্বান জানানো হয়েছে। বাধ্যতামূলক বিষয়গুলির মধ্যে তথ্য প্রযুক্তি এবং বৃত্তিমূলক প্রশিক্ষণ অন্তর্ভুক্ত করে মাদ্রাসা শিক্ষার পুনর্গঠন করা হবে। কমিটি বেসরকারী শিক্ষক কমিশন গঠনেরও সুপারিশ করেছিল।
স্টক কাংরি

স্টক কাংরি উত্তর-পশ্চিম ভারতের লাদাখ অঞ্চলে হিমালয় পর্বতশ্রেণীর সর্বোচ্চ পর্বতশৃঙ্গ। স্টক কাংরি পর্বতশৃঙ্গ লাদাখের হেমিস জাতীয় পার্কের স্টক নামের গ্রামে অবস্থিত। লাদাখের রাজধানী লেহ থেকে এর দূরত্ব ১৫ কিলোমিটার। অধিক উচ্চতা সত্ত্বেও স্টক কাংরি ট্রেকার এবং শৌখিন পর্বতারোহীদের কাছে বেশ জনপ্রিয়। অনেক পর্বতারোহী অধিক উচ্চতাবিশিষ্ট পর্বত আরোহণের প্রথম অভিজ্ঞতা হিসেবে স্টক কাংরি পর্বতশৃঙ্গে আরোহণ করে।
জুলাই এবং আগস্টের শেষে এই পর্বতশৃঙ্গের উপরের অংশ বরফাবৃত থাকে না, তাছাড়া বছরের অধিকাংশ সময়েই তা বরফে ঢাকা থাকে। সবচেয়ে নিকটতম পথে এই পর্বতশৃঙ্গে আরোহণের জন্য স্টক উপত্যকার পথ ব্যবহৃত হয়। স্টক গ্রামের কাছে এই উপত্যকার অধিকাংশ জায়গা ২০১০ সালের আগস্টের বন্যাতে প্লাবিত হয়, এটি ছিল ২০১০ দশকের মধ্যে সবচেয়ে ধ্বংসাত্মক বন্যা।
স্টক কাংরি পর্বতশৃঙ্গতে শীতকালে সর্বপ্রথম আরোহণ করে ব্রিকটন কলেজের একটি দল। এই দলে তিনজন সদস্য ছিল।
স্টক কাংরি ট্রেকিং
র‍্যাম্বো আপেল

র‍্যাম্বো আপেলের দুটি প্রজাতির নাম।
১৬৩৭ সালে ঔপনিবেশিক যুক্তরাষ্ট্রে নিউ সুইডেনের ক্যালমার নৈকেল এলাকায় অবতরণকারী সুইডেনের অভিবাসী পিটার গানার্সসন র‍্যাম্বো আপেলের এই র‍্যাম্বো নামক প্রজাতিটির পরিচিতি করান। 
সামার র‍্যাম্বো প্রজাতির আপেলের সাথে দ্ব্যর্থতা সৃষ্টি না ঘটানোর জন্য এই প্রজাতিটিকে উইন্টার র‍্যাম্বো নামেও ডাকা হয়।
সামার র‍্যাম্বো প্রজাতিটির মূল এসেছে ফ্রান্স থেকে এবং র‍্যাম্বো প্রজাতিটির ন্যায় এটিও উত্তর আমেরিকাতে ঔপনিবেশিক যুগে পরিচিতি লাভ করে।
পিটার গানার্সসন র‍্যাম্বো

পিটার গানার্সসন র‍্যাম্বো (১৬১২ - ১৬৯৮) ছিলেন ঔপনিবেশিক যুক্তরাষ্ট্রের নিউ সুইডেনে বসবাসকারী একজন অভিবাসী, যিনি ছিলেন একজন কৃষক এবং গভর্নর'স কাউন্সিলে একজন বিচারক। তিনি ছিলেন সবচেয়ে দীর্ঘজীবী অভিবাসী এবং 'নিউ সুইডেনের স্থপতি' হিসাবে পরিচিত। স্চুইলকিল নদীর পার্শ্বস্থ র‍্যাম্বো'স রক তার পরিবারের নামানুসারে রাখা হয়েছে।
বাংলাদেশের রপ্তানি প্রক্রিয়াকরণ অঞ্চলের তালিকা

রপ্তানি প্রক্রিয়াকরণ অঞ্চল বা, মুক্ত বাণিজ্য অঞ্চল হচ্ছে এমন একটি বিশেষ অর্থনৈতিক অঞ্চল যেখানে শুল্ক কর্তৃপক্ষের কোনরূপ হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন ও পুন:রপ্তানি করা যায়। এই অঞ্চলগুলো সাধারণত বাণিজ্যের জন্য ভৌগলিকভাবে সুবিধাজনক স্থান, যেমন: সমুদ্রবন্দর, বিমানবন্দর, জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কয়েকটি দেশ আলোচনার মাধ্যমে নিজেদের মধ্যকার বাণিজ্য বাধাসমূহ কমাতে বা দূর করতে সম্মত হয়েছে।
মমতা কুলকার্নি

মমতা কুলকার্নি একজন বলিউড থেকে অবসর নেওয়া জনপ্রিয় চলচ্চিত্র অভিনেত্রী। মমতার বেশ কিছু বাণিজ্যিকভাবে সফলতা অর্জন করা চলচ্চিত্র রয়েছে; যেমন: "আশিক আওয়ারা" (১৯৯৩), "ওয়াক্ত হামারা হ্যায়" (১৯৯৩), "ক্রান্তিবীর" (১৯৯৪), "করণ অর্জুন" (১৯৯৫), "সবসে বড়া খিলাড়ি" (১৯৯৫), "বাজি" (১৯৯৫), চায়না গেট (১৯৯৮), "বেকাবু" (১৯৯৫), এবং "" (২০০১)। ১৯৯৩ সালের "আশিক আওয়ারা" চলচ্চিত্রে অসাধারণ অভিনয়ের সুবাদে তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার লাভ করেন। উক্ত সুপারহিট চলচ্চিত্রে তিনি সাইফ আলী খানের সাথে জুটিবদ্ধ হয়েছিলেন। রাকেশ রোশন পরিচালিত তার অন্য আরেকটি ব্লকবাস্টার চলচ্চিত্র "করণ অর্জুন" (১৯৯৫)-এ তিনি সালমান খানের বিপরীতে অভিনয় করেন। তিনি "কাভি তুম কাভি হাম" চলচ্চিত্রে সর্বশেষ অভিনয়ের মাধ্যমে অভিনয় জীবন ত্যাগ করেন। ভারতের জনপ্রিয় টেলিভিশন অনুষ্ঠান বিগ বস ৭ এর প্রতিযোগী হিসেবে মমতাকে আমন্ত্রণ জানানো হলে তিনি তা প্রত্যাখ্যান করেন।
মমতা কুলকার্নি ১৯৭২ সালের ২০ এপ্রিল একটি মারাঠী পরিবারে জন্মগ্রহণ করেন। তাদের দুই বোন মিথিলা ও মলিনা।
১৯৯৩ সালে স্টারডাস্ট ম্যাগাজিনে টপলেস পেইন্টিং প্রকাশের পর তিনি বেশ বিতর্কিত হয়েছিলেন।
২০১৩ সালে তিনি বিক্রম গোস্বামীকে বিয়ে করেন।
আদমজী রপ্তানি প্রক্রিয়াকরণ অঞ্চল

আদমজী রপ্তানি প্রক্রিয়াকরণ অঞ্চল (সংক্ষেপে যেটি 'আদমজী ইপিজেড', বা, 'নারায়ণগঞ্জ ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের রাজধানী ঢাকার সন্নিকটবর্তী নারায়ণগঞ্জ শহরের অদূরে সিদ্ধিরগঞ্জ এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০৬ খ্রিষ্টাব্দে স্থাপিত হয়। ২৪৫.১২ একর এলাকার ওপর প্রতিষ্ঠিত এই ইপিজেডটি বাংলাদেশের ৬ষ্ঠ বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ১৫ কিলোমিটার দূরে নারায়ণগঞ্জ জেলার সিদ্ধিরগঞ্জ এলাকার আদমজী নগরে অবস্থিত। এটি হযরত শাহজালাল (রা.) বিমানবন্দর থেকে ৪০ কিলোমিটার ও চট্টগ্রাম সমুদ্রবন্দর থেকে ২৫৫ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়।শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় বিশুদ্ধকরণ প্রক্রিয়ার মাধ্যমে পানি সরবরাহ ব্যবস্থা ও বিদ্যুতের জন্য নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; এছাড়াও এখানে তিতাস গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।
এখানে কলকারখানাগুলোতে তিন ধরনের বিনিয়োগ আছে:
এই ইপিজেডে সর্বমোট শিল্প-প্লটের সংখ্যা ২২৯ টি।
এখানে উৎপাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় আদমজী ইপিজেড থেকে মোট ২৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং আদমজী ইপিজেড থেকে রপ্তানি হয়েছে ৩৮৬.২৩ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
ঈশ্বরদী রপ্তানি প্রক্রিয়াকরণ অঞ্চল

ঈশ্বরদী রপ্তানি প্রক্রিয়াকরণ অঞ্চল (সংক্ষেপে যেটি 'ঈশ্বরদী ইপিজেড', বা, 'পাবনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলের শহর পাবনার অদূরে ঈশ্বরদী এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ৩০৯ একর এলাকার ওপর প্রতিষ্ঠিত এই ইপিজেডটি বাংলাদেশের ৩য় বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ২২০ কিলোমিটার দূরে পাবনা জেলার পাকশী এলাকার ঈশ্বরদীতে অবস্থিত। এটি ঈশ্বরদী বিমানবন্দর থেকে ১০.৬০ কিলোমিটার ও রাজশাহী বিমানবন্দর থেকে ১১০ কিলোমিটার এবং চট্টগ্রাম সমুদ্রবন্দর থেকে ৪৮৪ কিলোমিটার ও মংলা সমুদ্রবন্দর থেকে ২৮০ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের মাধ্যমে পানি সরবরাহ ব্যবস্থা ও বিদ্যুতের জন্য ১১ কেভির একটি সাব স্টেশন রয়েছে; এছাড়াও এখানে পশ্চিমাঞ্চল গ্যাস কর্তৃপক্ষের মাধ্যমে জ্বালানী হিসাবে প্রাকৃতিক গ্যাসের সরবরাহ করা হয়।।
এখানে কলকারখানাগুলোতে তিন ধরনের বিনিয়োগ আছে:
এই ইপিজেডে সর্বমোট শিল্প-প্লটের সংখ্যা ২৯০ টি।
এখানে উৎপাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় ঈশ্বরদী ইপিজেড থেকে মোট ৫৫.৭১ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং ঈশ্বরদী ইপিজেড থেকে রপ্তানি হয়েছে ৯৩.১৬ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
উত্তরা রপ্তানি প্রক্রিয়াকরণ অঞ্চল

উত্তরা রপ্তানি প্রক্রিয়াকরণ অঞ্চল (সংক্ষেপে যেটি 'উত্তরা ইপিজেড', বা, 'নীলফামারী ইপিজেড' নামেও পরিচিত), বাংলাদেশের একটি বিশেষ অর্থনৈতিক অঞ্চল, যা বাংলাদেশের উত্তরাঞ্চলীয় শহর নীলফামারীর অদূরে সংগলশী এলাকায় অবস্থিত। এইটি এই রপ্তানি প্রক্রিয়াকরণ অঞ্চলটি ২০০১ খ্রিষ্টাব্দে স্থাপিত হয়। ২১৩.৬৬ একর এলাকার ওপর প্রতিষ্ঠিত এই ইপিজেডটি বাংলাদেশের একমাত্র কৃষিভিত্তিক এবং ৭ম বৃহত্তম রপ্তানি প্রক্রিয়াকরণ এলাকা।
উত্তরা রপ্তানি প্রক্রিয়াকরণ অঞ্চলটি নীলফামারীর অদূরে সংগলশী এলাকায় অবস্থিত। এটি সৈয়দপুর বিমানবন্দর থেকে মাত্র ১৬ কিলোমিটার উত্তরে অবস্থিত। এছাড়া চিলাহাটি স্থলবন্দর থেকে ৪৮ কিলোমিটার দক্ষিণে, হযরত শাহজালাল আন্তর্জাতিক বিমানবন্দর থেকে ৪০৯ কিলোমিটার উত্তরে, চট্টগ্রাম সমুদ্রবন্দর থেকে ৬৮২ কিলোমিটার উত্তরে এবং মোংলা সমুদ্রবন্দর থেকে ৫৬৮ কিলোমিটার উত্তরে অবস্থিত।
১৯৯৬ সালে তৎকালীন প্রধানমন্ত্রী শেখ হাসিনা উত্তরাঞ্চলের মঙ্গা দূরীকরণের লক্ষ্যে ২১২ একর জায়গায় উত্তরা ইপিজেড স্থাপনের প্রক্রিয়া শুরু করেন। পরবর্তীতে ১৯৯৯ সালের জুলাইয়ে এটির নির্মাণ কাজ শুরু হয় এবং ২০০১ সালের ১ জুলাই তিনি নীলফামারী এসে উত্তরা ইপিজেডের আনুষ্ঠানিক উদ্বোধন করেন। ওই সময় চীনের একটি মাত্র সোয়েটার কোম্পানি দিয়ে উত্তরা ইউপিজেডের পথচলা শুরু হয়েছিল।
২১৩.৬৬ একর এলাকার ওপর প্রতিষ্ঠিত এই ইপিজেডটির ১৯০টি শিল্প প্লট রয়েছে এর মধ্যে ১৫৪টি প্লটে প্রায় ২৪টি দেশি–বিদেশি প্রতিষ্ঠানের কারখানা স্থাপিত হয়েছে। প্রতিটি প্লটের আকার গড়ে প্রায় ২০০০ বর্গমিটার। ব্যাপক চাহিদার কারণে এর আকার আরো বেড়ে প্রায় ৩০০ একর হচ্ছে।
উত্তরা ইপিজেডে যে কোম্পানি সমুহ পণ্য উৎপাদন করে তাদের নাম ও পণ্য :
এ পর্যন্ত এখানে উৎপাদিত প্রায় ১৪ হাজার কোটি টাকার পণ্য রপ্তানি হয়েছে। নিচে সালভিত্তিক রপ্তানির পরিমাণ দেওয়া হলো।
এই ইপিজেডটি ব্যাপক কর্মসংস্থান সৃষ্টির মাধ্যমে দেশের উত্তরাঞ্চলের আর্থ-সামাজিক উন্নয়নে গুরুত্বপূর্ণ ভূমিকা রেখেছে এবং দূর করেছে বেকারত্বের অভিশাপ। বর্ত্মানে এখানে প্রায় ৪০ হাজার শ্রমজীবী নারী-পুরুষ কর্মরত রয়েছেন, যার মধ্যে ৯৫ শতাংশই স্থানীয় বাসিন্দা। বেপজার তথ্যমতে, ইপিজেড স্থাপনের আগে এই এলাকার জনগণের দৈনিক গড় উপার্জন ছিল ৪০ টাকা বা তারও কম কিন্তু, ইপিজেডটির কল্যাণে তাদের বর্তমান দৈনিক উপার্জন ২৮০-৩২০ টাকায় পৌঁছেছে।
কুমিল্লা রপ্তানি প্রক্রিয়াকরণ অঞ্চল

কুমিল্লা রপ্তানি প্রক্রিয়াকরণ অঞ্চল (সংক্ষেপে যেটি 'কুমিল্লা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের পূর্বাঞ্চলীয় শহর কুমিল্লার পুরাতন বিমান বন্দর এলাকায় অবস্থিত। এই রপ্তানি প্রক্রিয়াকরণ অঞ্চলটি ২০০০ খ্রিষ্টাব্দে স্থাপিত হয়। ২৬৭.৪৬ একর এলাকার ওপর প্রতিষ্ঠিত এই ইপিজেডটি বাংলাদেশের ৪র্থ বৃহত্তম রপ্তানি প্রক্রিয়াকরণ এলাকা।
এখানে একটি কেন্দ্রীয় বর্জ্য পরিশোধনাগার (সিইটিপি) রয়েছে যাতে রাসায়নিক এবং জৈবিক উভয় পদ্ধতিতে প্রতিদিন কমপক্ষে ১৫,০০০ ঘনমিটার বর্জ্য পরিশোধন করা যায়।
এই রপ্তানি প্রক্রিয়াকরণ অঞ্চলে মোট ২৩৯টি শিল্প প্লট রয়েছে, যার মধ্যে ৩৭টিতে উৎপাদন শুরু হয়েছে (১৯টি বিদেশি, ৮টি যৌথ এবং ১০টি দেশীয় মালিকানাধীন) যাতে চীন, জাপান, তাইওয়ান, দক্ষিণ কোরিয়া, মালয়েশিয়া, শ্রীলঙ্কা, ভারত, ব্রিটিশ ভার্জিন আইল্যান্ড, ইতালি, নেদারল্যান্ড, যুক্তরাজ্য, হংকং, মরিশাস, আয়ারল্যান্ড, ফ্রান্স, ইন্দোনেশিয়া, তুরস্ক, ওমান এবং বাংলাদেশের শিল্পোদ্যোক্তাগণ বিনিয়োগ করেছে; এবং ১৪টি শিল্প প্রতিষ্ঠান বাস্তবায়নাধীন রয়েছে।
এখানে উৎপাদিত পণ্যের মধ্যে রয়েছে:
মোংলা রপ্তানি প্রক্রিয়াকরণ অঞ্চল

মোংলা রপ্তানি প্রক্রিয়াকরণ অঞ্চল (সংক্ষেপে যেটি 'মোংলা ইপিজেড', বা, 'খুলনা ইপিজেড' নামেও পরিচিত) বাংলাদেশের একটি বিশেষ অর্থনৈতিক অঞ্চল, যা বাংলাদেশের দক্ষিণের শহর খুলনার অদূরে মোংলা এলাকায় অবস্থিত। এই রপ্তানি প্রক্রিয়াকরণ অঞ্চলটি ১৯৯৮ অথবা ১৯৯৯ খ্রিষ্টাব্দে স্থাপিত হয়। ২৫৫.৪১ একর এলাকার ওপর প্রতিষ্ঠিত এই ইপিজেডটি বাংলাদেশের ৫ম বৃহত্তম রপ্তানি প্রক্রিয়াকরণ এলাকা।
এই ইপিজেডটি ঢাকা শহর থেকে ২১০ কিলোমিটার দূরে বাগেরহাটের মোংলা সমুদ্রবন্দর এলাকায় অবস্থিত। এটি যশোর বিমানবন্দর থেকে ১০৫ কিলোমিটার ও চট্টগ্রাম সমুদ্রবন্দর থেকে ৪০৭ কিলোমিটার দূরত্বে অবস্থিত।
এটি একটি শুল্কমুক্ত এলাকা যেখানে সম্পূর্ণ শুল্কমুক্তভাবে কাঁচামাল আমদানী করতঃ উৎপাদিত পণ্য সম্পূর্ণ শুল্কমুক্তভাবে বিদেশে রপ্তানী করা যায়। শিল্প প্রতিষ্ঠানগুলোতে সরবরাহের জন্য এখানে 'বেপজা' কর্তৃপক্ষের নিজেস্ব ব্যবস্থাপনায় পানি সরবরাহ ব্যবস্থা ও নিজস্ব পাওয়ার প্লান্ট এবং ১১ কেভির একটি সাব স্টেশন রয়েছে; তবে এখানে প্রাকৃতিক গ্যাসের সরবরাহ নেই।
এখানে কলকারখানাগুলোতে তিন ধরনের বিনিয়োগ আছে: 
এই ইপিজেডে সর্বমোট শিল্প-প্লটের সংখ্যা ১৯০ টি।
এখানে উৎপাদিত পণ্যগুলো হচ্ছে:
২০১২-১৩ অর্থবছরের ইপিজেডগুলো থেকে মোট ৪,৮৫৬.৬৮ মিলিয়ন মার্কিন ডলারের পণ্য রপ্তানী করা হয় যা মোট জাতীয় রপ্তানীতে প্রায় ১৮ শতাংশ এবং এসময় মোংলা ইপিজেড থেকে মোট ৭৪.১০ মিলিয়ন মার্কিন ডলারের পণ্য বিদেশে রপ্তানি করা হয়েছে। ২০১৩-১৪ অর্থবছরে মোট ৫,৫২৫.৩০ মিলিয়ন মার্কিন ডলার মূল্যের পণ্য রপ্তানি করেছে ইপিজেডগুলো এবং মোংলা ইপিজেড থেকে রপ্তানি হয়েছে ৭৭.২৮ মিলিয়ন মার্কিন ডলারের পণ্য।
বিগত ৬ বছরে বেপজা বিনিয়োগে ১২৯.৫৫%, রপ্তানিতে ১৫৫.৯৫% এবং কর্মসংস্থানের ক্ষেত্রে ১১২.৩০% প্রবৃদ্ধি অর্জন করেছে।
বডিলাইন

বডিলাইন ছিল একটি ক্রিকেটীয় কৌশল যা ইংল্যান্ড ক্রিকেট দল তাদের ১৯৩২-৩৩ সালের অস্ট্রেলিয়ায় অ্যাশেজ সফরের জন্য প্রনয়ণ করে; মূলত অস্ট্রেলিয়ার ডন ব্র্যাডম্যানের অসাধারণ ব্যাটিং দক্ষতাকে মোকাবিলা করার জন্য। এটি ফার্স্ট লেগ থিওরি বোলিং নামেও পরিচিত। বডিলাইন ছিল এমন একটি ডেলিভারি যেখানে ক্রিকেট বলকে লেগ স্ট্যাম্প এর লাইনে ব্যাটসম্যানের শরীর বরাবর ছোড়া হতো, এই আশায় যে বলটি ব্যাটের কোনা ছুয়ে লেগ সাইডের অর্ধাংশজুড়ে স্কয়ার লেগের পেছনে সারি বেধে দাড়ানো একাধিক ফিল্ডারদের যে কোন একজনের হাতে ধরা পড়বে। অনেকের বিবেচনায় এটি ছিল ভীতিকর ও শারীরিকভাবে হুমকি স্বরূপ, এবং যে খেলায় একসময় ভদ্র রীতিনীতি সাধারণভাবে প্রচলিত ছিল তার বিচারে একটি অনৈতিক কৌশল। যদিও খেলাটির বাণিজ্যিকীকরণ পরবর্তীকালে "যে কোন মূল্যে জয়" - এর নীতিকে চিরাচরিত খেলোয়াড়ি আদর্শের ওপর নিয়ে গেছে।
জাতিসংঘ অছি পরিষদ

জাতিসংঘ অছি পরিষদ (, ), জাতিসংঘের একটি প্রধান অঙ্গসংস্থা, আস্থা অঞ্চলে তাদের বাসিন্দাদের সেরা স্বার্থে শাসিত হওয়া এবং আন্তর্জাতিক শান্তি ও নিরাপত্তা নিশ্চিত করতে সহায়তা প্রতিষ্ঠিত হয়। আস্থা অঞ্চল—তাদের অধিকাংশই সাবেক সম্মিলিত জাতিপুঞ্জের ম্যান্ডেট বা দ্বিতীয় বিশ্বযুদ্ধের শেষে পরাজিতদের কাছ থেকে নেয়া অঞ্চল—এখন এদের সবাই স্বায়ত্তশাসন বা স্বাধীনতা অর্জন করেছে, হয় পৃথক জাতি হিসাবে হিসাবে নতুবা প্রতিবেশী স্বাধীন দেশে যোগদানের মাধ্যমে। সর্বশেষ পালাউ, প্রশান্ত মহাসাগরের দ্বীপের আস্থা অঞ্চলের সাবেক অংশ, যা ১৯৯৪ সালের ডিসেম্বরে জাতিসংঘের একটি সদস্য রাষ্ট্র হয়ে ওঠে।
সুহ্ম রাজ্য

সুহ্ম ছিল বাংলা অঞ্চলে অবস্থিত একটি প্রাচীন ভারতীয় রাজ্য। বর্তমান পশ্চিমবঙ্গ রাজ্যের বৃহত্তর মেদিনীপুর, হাওড়া এবং হুগলি জেলার অংশবিশেষ নিয়ে সুহ্ম রাজ্য গঠিত ছিল। এই রাজ্যের রাজধানী ছিল তাম্রলিপ্ত, যা বর্তমানে পশ্চিমবঙ্গের পূর্ব মেদিনীপুর জেলায় অবস্থিত। এই রাজ্য এবং তার প্রতিবেশী রাজ্যগুলো প্রসঙ্গে প্রাচীন ভারতীয় মহাকাব্য মহাভারতে উল্লেখ করা হয়েছে, যা বর্তমানে বাংলাদেশে এবং ভারতে অবস্থিত।
মহাভারত অনুযায়ী, অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি পূর্বাঞ্চলীয় রাজ্যের প্রতিষ্ঠাতারা একই বংশের সন্তান ছিলেন। তারা রাজা বলির, গৌতম দিরঘাতামাস নামে এক ঋষির ঘরে জন্মগ্রহণ করেন যিনি গিরিভরাজার নিকটবর্ত মগধ এ বাস করতেন, পালিত পুত্র ছিলেন।
কঙ্গনা রানাওয়াত

কঙ্গনা রানাওয়াত (; কঙ্গনা রনৌত, জন্ম: ২৩ মার্চ ১৯৮৭) একজন ভারতীয় চলচ্চিত্র অভিনেত্রী। তিনি নিজেকে বলিউড চলচ্চিত্রে অন্যতম একটি জায়গায় অধিষ্ঠিত করেছেন। তিনি মোট চারবার জাতীয় চলচ্চিত্র পুরস্কার লাভ করেছেন, তন্মধ্যে তিনবার শ্রেষ্ঠ অভিনেত্রী বিভাগে ও একবার শ্রেষ্ঠ পার্শ্ব অভিনেত্রী বিভাগে। এছাড়াও তিনি ৪টি ফিল্মফেয়ার পুরস্কার লাভ করেছেন। ফোর্বসের ভারতের ১০০ তারকা তালিকায় ছয়বার তার নাম এসেছে। ২০২০ সালে ভারত সরকার তাকে দেশের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে।
হিমাচল প্রদেশের ছোট শহর ভাম্বলায় জন্মগ্রহণকারী রানাওয়াত তার পিতামাতার পীড়াপীড়িতে শুরুতে ডাক্তার হতে চেয়েছিলেন। তার নিজের কর্মজীবন শুরুর লক্ষ্যে তিনি ১৬ বছর বয়সে দিল্লিতে পাড়ি জমান এবং অল্প সময় মডেলিং করেন। মঞ্চ পরিচালক অরবিন্দ গৌড়ের নিকট প্রশিক্ষণ লাভের পর রানাওয়াত ২০০৬ সালের থ্রিলার চলচ্চিত্র "গ্যাংস্টার"-এর মধ্য দিয়ে চলচ্চিত্রে আগমন করেন এবং এই কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন। তিনি নাট্যধর্মী "ওহ্ লামহে" (২০০৬), "লাইফ ইন আ... মেট্রো" (২০০৭), ও "ফ্যাশন" (২০০৮) চলচ্চিত্রে ভাবানুভূতিপূর্ণ চরিত্রে অভিনয় করে প্রশংসিত হন। তন্মধ্যে "ফ্যাশন" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন।
কঙ্গনা মিডিয়াতে তার সৎ মতামত প্রকাশের জন্য জনসাধারণের কাছে বিশেষভাবে সুপরিচিত এবং নিজেকে অন্যতম একজন ভারতীয় সেলিব্রেটি হিসেবে প্রতিষ্ঠিত করেছেন।
কঙ্গনা ১৯৮৭ সালের ২৩ মার্চ হিমাচল প্রদেশের মান্দি জেলার একটি শহরের রাজপুত পরিবারে জন্মগ্রহণ করেন। তার মা আশা রানাওয়াত একজন স্কুল শিক্ষিকা এবং তার বাবা অমরদ্বীপ রানাওয়াত একজন ব্যবসায়ী। তার রাঙ্গোলী নামের একটি বড় বোন এবং আকশাত নামে ছোট ভাই রয়েছে। তার পিতামহ সারজু সিং রানাওয়াত আইনসভার একজন খ্যাতনামা সদস্য ছিলেন এবং তার দাদীমা ইন্ডিয়ান অ্যাডমিনিস্ট্রেটিভ সার্ভিসের একজন কর্মকর্তা ছিলেন। তিনি ভাম্বলার পৈতৃৃক বাড়িতে যৌথ পরিবারের মধ্যে দিয়ে লালিত পালিত হন এবং তার শৈশবকাল "সাধারণ ও সুখী" ছিল বলে বর্ণনা করেন।
রানাওয়াত চারবার জাতীয় চলচ্চিত্র পুরস্কার লাভ করেন। তন্মধ্যে "ফ্যাশন" (২০০৮) চলচ্চিত্রের জন্য একবার শ্রেষ্ঠ পার্শ্ব অভিনেত্রী বিভাগে এবং "কুইন" (২০১৪), "তনু ওয়েডস মনু" (২০১৫) ও "মণিকর্ণিকা: দ্য কুইন অব ঝাঁসি" (২০১৯) চলচ্চিত্রের জন্য তিনবার শ্রেষ্ঠ অভিনেত্রী বিভাগে। এছাড়াও তিনি ৪ বার ফিল্মফেয়ার পুরস্কার পুরস্কার পান যথাক্রমে "গ্যাংস্টার" (২০০৬) চলচ্চিত্রের জন্য শ্রেষ্ঠ নবাগত অভিনেত্রী বিভাগে, "ফ্যাশন" (২০০৮) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে, "কুইন" (২০১৪) চলচ্চিত্রের জন্য শ্রেষ্ঠ অভিনেত্রী হিসেবে এবং "তনু ওয়েডস মনু" (২০১৫) চলচ্চিত্রের জন্য শ্রেষ্ঠ অভিনেত্রী (সমালোচক) বিভাগে। শিল্পকলায় অবদানের জন্য ২০২০ সালে ভারত সরকার তাকে দেশের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে।
১৯৮৮-এর বাংলাদেশের বন্যা

১৯৮৮-র বন্যা ছিলো বাংলাদেশে সংঘটিত প্রলংকারী বন্যাগুলোর মধ্যে অন্যতম। আগস্ট-সেপ্টেম্বর মাস জুড়ে সংঘটিত এই বন্যায় দেশের প্রায় ৬০% এলাকা ডুবে যায় এবং স্থানভেদে এই বন্যাটি ১৫ থেকে ২০ দিন পর্যন্ত স্থায়ী ছিলো। এটি ছিলো এদেশের ইতিহাসে সবচেয়ে মারাত্মক ও ক্ষয়-ক্ষতিময় প্রাকৃতিক দুর্যোগ এবং বিশ্বব্যাপী গণ-মাধ্যমেও সেই সময় এই দুর্যোগটি সকলের দৃষ্টি আকর্ষণ করতে সক্ষম হয়।
এর পরের সবচেয়ে বড় বন্যা হয় ২০২২ সালে। 
বাংলাদেশ এর সিলেট বিভাগে এই বন্যা হয়।
সিলেট বিভাগের প্রায় ৮২% মানুষ আশ্রয় কেন্দ্রে অবস্থান করেন।
ক্ষয়ক্ষতির মাত্রাও অনেক বেশি ছিলো।
এই প্রলংকারী বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের তিনটি প্রধান নদীর পানি প্রবাহ একই সময় ঘটায় নদীর বহন ক্ষমতার অতিরিক্ত পানি প্রবাহিত হয়।
এই বন্যায় বাংলাদেশের প্রায় ৮২,০০০ বর্গ কিমি (সমগ্র দেশের ৬০% এরও অধিক) এলাকা সরাসরি ক্ষতিগ্রস্ত হয়।
১৯৯৮-এর বাংলাদেশের বন্যা

১৯৯৮-র বন্যা ছিলো বাংলাদেশে সংঘটিত ভয়ংকর বন্যাগুলোর মধ্যে অন্যতম। দুই মাসের অধিককাল জুড়ে সংঘটিত এই বন্যায় দেশের প্রায় দুই তৃতীয়াংশ এলাকা ডুবে যায়।
এই ভয়ংকর বন্যাটি সংগঠিত হওয়ার মূল কারণ ছিলো সারা দেশে প্রচুর বৃষ্টিপাত এবং একই সময়ে (মাত্র তিন দিনে) দেশের প্রধান তিনটি নদীর পানি প্রবাহ একই সময় ঘটায় ও ব্যাক ওয়াটার এ্যাফেক্টের কারণে নদীর বহন ক্ষমতার অতিরিক্ত পানি প্রাহিত হয়।
সারাদেশের দুই- তৃতীয়াংশ ভূমি প্লাবিত হয়েছিল।